OpenLLM-France/wikimedia huggingface dataset:
# Douglas Chapman

Douglas Chapman (Edimburg, 5 de gener de 1955) és un polític escocès, membre del Parlament del Regne Unit pels districtes de Dunfermline i West Fife d'ençà les eleccions generals del 2015. Chapman també és el portaveu defensor del consumidor pel Partit Nacional Escocès. Es va educar a Livingston i West Calder i va ser regidor per Rosyth i North Queensferry ward al ajuntament de Fife durant 9 anys abans d'esdevenir membre del parlament.

## Referències

* ↑ «Contact information for Douglas Chapman - MPs and Lords - UK Parliament» (en anglès). https://members.parliament.uk,+09-02-2020.+[Consulta: 9 febrer 2020].
* ↑ «Douglas Chapman MP» (en anglès). https://www.parliament.uk,+09-02-2020.+[Consulta: 9 febrer 2020].
* ↑ «Douglas Chapman MP, Dunfermline and West Fife» (en anglès). https://www.theyworkforyou.com,+09-02-2020.+[Consulta: 9 febrer 2020].
# Districte de Caia

El districte de Caia és un districte de Moçambic, situat a la província de Sofala. Té una superfície de 3.477 kilòmetres quadrats. En 2007 comptava amb una població de 86.001 habitants. Limita al nord-oest amb el districte de Chemba, a l'oest amb el districte de Maringué, al sud i sud-est amb el districte de Cheringoma, a l'est amb els districtes de Marromeu i Mopeia (districte de la província de Zambézia), i al nord-est amb el districte de Mutarara (districte de la província de Tete).

## Divisió administrativa

El districte està dividit en tres postos administrativos (Caia, Murraça i Vila de Sena), compostos per les següents localitats:
* Posto Administrativo de Caia:
** Vila de Caia
** Caia
* Posto Administrativo de Murraça:
** Murraça
* Posto Administrativo de Vila de Sena:
** Vila de Sena

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Dámaso Fulgosio y Villavicencio

Dámaso Fulgosio i Villavicencio (? - Madrid, 7 de novembre de 1841) fou un militar espanyol, germà dels també militars José Fulgosio y Villavicencio i Francisco Fulgosio y Villavicencio.

## Biografia

D'orígens gallecs, va ser fill del mariscal de camp Francisco Javier Fulgosio i de la ferrolana María del Carmen Villavicencio, filla i neta de marins. Va servir en la Guàrdia Reial com a alferes de granaders fins que es va passar, amb el seu germà José, a les files del pretendent Carles. Això li va valer el desterrament de la seva mare a Cadis, i després a Torrelaguna i a les províncies basques. Va signar, juntament amb el seu germà José, el Conveni de Vergara amb Baldomero Espartero que posava fi a la Primera Guerra Carlista, i va passar com altres membres de l'exèrcit carlista a les files de l'exèrcit liberal. Va aconseguir el grau de Tinent Coronel.
Es va aixecar el 7 d'octubre de 1841 al costat de Manuel Montes de Oca, Cayetano Borso de Carminati, Antonio Quiroga y Hermida i Diego de León y Navarrete, i al costat d'aquest últim va intentar a Madrid segrestar a la reina, portant el la capa blanca en què havia d'anar embolicada; se li va formar procés per sedició i va ser condemnat a mort com ells, duent-se a terme l'afusellament el 7 de novembre del mateix any. El seu germà José, que també formava part de la insurrecció, va poder escapar a Portugal.

## Referències

* ↑ Dámaso Fulgosio a mcnbiografias
* ↑ Los ministros en España desde 1800 á 1869: historia contemporánea... Administración, 1870, vol III., narra els últims moments de Fulgosio.
* ↑ Causas formadas á consecuencia de la sedición militar que tuvo lugar en esta corte en la noche del 7 de octubre de 1841
# Donny Montell

Donatas Montvydas (nascut el 22 d'octubre de 1987), més conegut pel seu nom artístic Donny Montell, és un cantautor lituà, famós per haver representat el seu país al Festival d'Eurovisió de 2012 i de 2016. Nascut a Vilnius, el seu pare és conegut al país com el bateria del grup de rock Plackartas, mentre que la seva mare és gimnasta. La seva carrera debuta de ben jove amb la participació en diferents concursos televisius, com el Dainų Dainelė. Musicalment, sembla estar influenciat entre altres per Michael Jackson, Queen.

## Discografia
### Àlbums

* Donny Montell (2012)
* #BLCK (2016)

## Referències

* ↑ http://www.eurovision.tv/page/news?id=lithuania_donny_montell_with_love_is_blind
* ↑ http://www.lsveikata.lt/sveika-seima/veidai/28-veidai/1310-donatas-montvydas-tiksliai-inau-k-noriu-daryti.html
# Domen Novak

Domen Novak (Novo Mesto, 12 de juliol de 1995) és un ciclista eslovè, professional des del 2014. Actualment corre a l'equip UAE Team Emirates. En el seu palmarès destaca el campionat nacional en ruta de 2019.

## Palmarès

* 2013
** Campió d'Eslovènia júnior en ruta
* 2019
** Campió d'Eslovènia en ruta
* 2022
** 3r de la general a la Volta a Eslovènia
* 2024
** Campió d'Eslovènia en ruta

### Resultats a la Volta a Espanya

* 2017. 105è de la classificació general
* 2019. 123è de la classificació general
* 2023. 138è de la classificació general

### Resultats al Giro d'Itàlia

* 2018. 101è de la classificació general
* 2020. 59è de la classificació general
* 2022. 31è de la classificació general
* 2024. 67è de la classificació general

## Referències

* ↑ Jules Derenne. «Transfert - Domen Novak rejoint Tadej Pogacar chez UAE Team Emirates», 12-08-2022.
* ↑ «Campionati Nazionali 2019, Slovenia: Domen Novak resiste agli Adria e Roglic» (en italià). cyclingpro.net, 30-06-2019.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Domecy-sur-le-Vault

Domecy-sur-le-Vault és un municipi francès, situat al departament del Yonne i a la regió de Borgonya - Franc Comtat. L'any 2007 tenia 91 habitants.

## Demografia
### Població

El 2007 la població de fet de Domecy-sur-le-Vault era de 91 persones. Hi havia 36 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 38 eren l'habitatge principal de la família, 13 eren segones residències i 10 estaven desocupats. Tots els 61 habitatges eren cases. Dels 38 habitatges principals, 30 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia una cambra, 2 en tenien dues, 11 en tenien tres, 7 en tenien quatre i 18 en tenien cinc o més. 26 habitatges disposaven pel capbaix d'una plaça de pàrquing. A 20 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Domecy-sur-le-Vault el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 4 |
| 4 | 70 a 74 | 4 |
| 4 | 65 a 69 | 0 |
| 4 | 60 a 64 | 0 |
| 4 | 55 a 59 | 8 |
| 8 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 8 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 59 persones, 45 eren actives i 14 eren inactives. De les 45 persones actives 42 estaven ocupades (25 homes i 17 dones) i 3 estaven aturades (1 home i 2 dones). De les 14 persones inactives 5 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

L'any 2000 a Domecy-sur-le-Vault hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Domecy-sur-le-Vault a l'INSEE.
* Évolution et structure de la population Fitxa amb el detall de dades de Domecy-sur-le-Vault a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Drumul Taberei

Drumul Taberei (en català El camí cap al camp) és un dels barris del Sector 6 de Bucarest que es troba localitzat al sud-est de la capital de Romania. És un dels barris amb més habitants i densitat de la capital. L'origen del nom del barri està en el Bulevard del mateix nom, que comunica el barri amb la resta de Bucarest i se situa la voltant del parc que té el mateix nom. El barri Drumul Taberei està localitzat en la part posterior (a l'est) del Palatul Parlamentului (en català Palau del Parlament), antiga Casa Poporului (en català la Casa del Poble) que va ser construït per ordre de Nicolae Ceausescu.
# Drumright

Drumright és una ciutat dels Estats Units a l'estat d'Oklahoma. Segons el cens del 2000 tenia 2.905 habitants.

## Demografia

Segons el cens del 2000, Drumright tenia 2.905 habitants, 1.209 habitatges, i 790 famílies. La densitat de població era de 159,1 habitants per km².
Dels 1.209 habitatges en un 29,9% hi vivien nens de menys de 18 anys, en un 47,5% hi vivien parelles casades, en un 14,2% dones solteres, i en un 34,6% no eren unitats familiars. En el 31% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,5% tenia menys de 18 anys, un 8% entre 18 i 24, un 25,2% entre 25 i 44, un 20,3% de 45 a 60 i un 20,9% 65 anys o més.
L'edat mediana era de 38 anys. Per cada 100 dones de 18 o més anys hi havia 81,2 homes.
La renda mediana per habitatge era de 27.292 $ i la renda mediana per família de 34.761 $. Els homes tenien una renda mediana de 30.069 $ mentre que les dones 20.123 $. La renda per capita de la població era de 14.511 $. Entorn del 13,7% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Drumright». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Drumright». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Eidskog

Eidskog és un municipi situat al comtat d'Innlandet, Noruega. Té 6.142 habitants (2016) i la seva superfície és de 641 km². El centre administratiu del municipi és el poble de Skotterud.
És part de la regió tradicional de Glåmdal i es va separar del municipi de Vinger el 1864. Limita al nord amb el municipi de Kongsvinger i a l'oest amb els municipis d'Aurskog-Høland, Nes i Sør-Odal. També limita amb Suècia, tant al sud com a l'est. És el municipi més meridional del comtat de Hedmark.

## Informació general
### Nom

La forma en nòrdic antic del nom era Eiðaskógr. El primer element és el cas genitiu plural d'Eid, que significa "camí entre dos llacs". L'últim element és skógr que significa "bosc". Tanmateix la traducció en català seria "el bosc del camí entre els dos llacs".

### Escut d'armes

L'escut d'armes és modern. Se'ls va concedir el 12 de setembre de 1986. L'escut mostra un fons blanc amb un gall de cua forcada, un animal comú en molts boscos del municipi. La silvicultura és també una de les principals fonts d'ingressos de la zona.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ Norske Kommunevåpen. «Nye kommunevåbener i Norden», 1990. [Consulta: 21 desembre 2008].
# East Glacier Park Village

East Glacier Park Village és una concentració de població designada pel cens dels Estats Units a l'estat de Montana. Segons el cens del 2000 tenia 396 habitants.

## Demografia

Segons el cens del 2000, East Glacier Park Village tenia 396 habitants, 148 habitatges, i 101 famílies. La densitat de població era de 35,1 habitants per km².
Dels 148 habitatges en un 35,1% hi vivien nens de menys de 18 anys, en un 50,7% hi vivien parelles casades, en un 14,2% dones solteres, i en un 31,1% no eren unitats familiars. En el 23% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,27.
Per edats la població es repartia de la següent manera: un 32,1% tenia menys de 18 anys, un 5,6% entre 18 i 24, un 28,8% entre 25 i 44, un 26,5% de 45 a 60 i un 7,1% 65 anys o més.
L'edat mediana era de 36 anys. Per cada 100 dones de 18 o més anys hi havia 92,1 homes.
La renda mediana per habitatge era de 37.417 $ i la renda mediana per família de 39.250 $. Els homes tenien una renda mediana de 32.250 $ mentre que les dones 27.917 $. La renda per capita de la població era de 17.318 $. Aproximadament el 14,3% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Turisme

* Parc Nacional de les Glaceres. Declarat Patrimoni de la Humanitat per la UNESCO.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Glacier Park Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- East Glacier Park Village». American Fact Finder. Oficina del Cens dels Estats Units, 12-01-2010.
# DuPont (Washington)

DuPont és una població dels Estats Units a l'estat de Washington. Segons el cens del 2000 tenia 2.452 habitants.

## Demografia

Segons el cens del 2000, DuPont tenia 2.452 habitants, 936 habitatges, i 670 famílies. La densitat de població era de 166,4 habitants per km².
Dels 936 habitatges en un 40,1% hi vivien nens de menys de 18 anys, en un 63,8% hi vivien parelles casades, en un 6% dones solteres, i en un 28,4% no eren unitats familiars. En el 23,2% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,9% tenia menys de 18 anys, un 5% entre 18 i 24, un 40,8% entre 25 i 44, un 17,8% de 45 a 60 i un 6,5% 65 anys o més.
L'edat mediana era de 32 anys. Per cada 100 dones de 18 o més anys hi havia 94,2 homes.
La renda mediana per habitatge era de 52.969 $ i la renda mediana per família de 57.202 $. Els homes tenien una renda mediana de 42.946 $ mentre que les dones 36.741 $. La renda per capita de la població era de 22.742 $. Aproximadament el 2,2% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- DuPont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- DuPont». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Echternach

Echternach (luxemburguès Iechternach, alemany Echternach) és una comuna i vila a l'est de Luxemburg, que forma part del cantó d'Echternach.

## Població

| Nacionalitat | Població | % |
| Luxemburguesos | 2.817 | 61,11% |
| Forasters | 1.793 | 38,89% |
| - Portuguesos | 1.149 | 24,92% |
| - Francesos | 131 | 2,84% |
| - Italians | 43 | 0,93% |
| - Belgues | 77 | 1,67% |
| - Alemanys | 164 | 3,56% |
| - Iugoslaus | 37 | 0,80% |
| - Altres | 192 | 4,16% |

## Evolució demogràfica

| Any | Població |
| 15/02/2001 | 4.610 |
| 01/01/2002 | 4.555 |
| 01/01/2003 | 4.498 |
| 01/01/2004 | 4.480 |
| 01/01/2005 | 4.507 |

## Fills il·lustres

* Jules A. Hoffmann (1941) biòleg, Premi Nobel de Medicina o Fisiologia de l'any 2011.

## Galeria d'imatges

* Basílica d'Echternach
* Centre de la vila
* Johannes Bertels
* El pont

## Vegeu també

* Festival Internacional de Música d'Echternach
* Processió dansant d'Echternach

## Enllaços externs

* Voltants d'Echternach
* Harmonia Municipal d'Echternach
* Ràdio local d'Echternach 106,5 FM
# Echternacher Anzeiger

Echternacher Anzeiger fou una publicació periòdica luxemburguesa editada entre el 10 de maig de 1863 i 31 de desembre de 1940. Publicada dues vegades a la setmana a la localitat d'Echternach, el seu primer editor va ser Dominik Burg, succeït pel seu fill Joseph Burg i, llavors, pel net Joseph Burg. Tenia un petit nombre de lectors —el 1865, unes 160 còpies— i principalment es va nodrir d'articles que ja s'havien publicat en altres mitjans. Amb el temps, va voler créixer més enllà del seu àmbit local, i fins i tot més enllà de les fronteres luxemburgueses, com ho demostra el seu subtítol: "un diari nacional. Un òrgan per al Gran Ducat de Luxemburg i les àrees veïnes".

## Referències

* ↑ Romain Hilgert: Les journaux au Luxembourg. 1704-2004, p. 98-99.
* ↑ Hilgert 2004.
# Echoes

«Echoes» és una cançó del grup britànic Pink Floyd, que inclou llargs passatges instrumentals, efectes de so i improvisacions. Escrita pels quatre membres de la banda (Roger Waters, Richard Wright, David Gilmour i Nick Mason), «Echoes» posa un extens final a l'àlbum Meddle. El tema dura 23 minuts i mig i ocupa tota la cara B del disc de vinil original. Està àmpliament considerada com una de les composicions més ambicioses i musicalment més variades de la banda.
Apareix també en una versió reduïda com el cinquè tema de la recopilació que va prendre el seu mateix nom, Echoes: The Best of Pink Floyd. «Echoes» és la tercera cançó més llarga de Pink Floyd, després d'«Atom Heart Mother» (23:44) i els segments combinats de «Shine On You Crazy Diamond» (26:11). A diferència d'aquelles, no està explícitament dividida en parts; tanmateix la composició va ser originalment creada a partir de fragments separats i posteriorment dividida en dues parts per servir com obertura i tancament del film Live at Pompeii.

## Composició

La cançó comença amb un únic so, un distintiu "ping" tocat per Wright al piano, resultat d'un experiment realitzat al principi de les sessions de Meddle amplificant el segon Si més alt del teclat i enviant el senyal a través d'un Altaveu Leslie. El resultat és un agut encara que fluid so que evoca d'alguna forma un sonar.
Wright continua amb una improvisació de piano, principalment en el registre alt (encara a través del Leslie), que gradualment articula el Do# menor típic del tema. Gilmour entra després amb un suau i moderat solo de guitarra, utilitzant expressives combinacions de cordes. Així que la introducció avança entren el baix seguit per la bateria i, a continuació, l'òrgan Hammond.
La lletra inicial, interpretada en harmonia per Gilmour i Wright, porten a l'auditor a un ambient eteri de mirar-se la vida. Cada vers segueix el patró de tres estrofes, amb les primeres dues seguint la seqüència Do#m, Sol#m, Fa#m, Sol#m, mentre l'última va al paral·lel major Do♯M. Entre versos, Gilmour alterna entre riffs cromàtics de Do# i La.
Després del segon vers segueix un solo de guitarra que incorpora moltes de les combinacions característiques de Gilmour, incloent l'ús de múltiples guitarres superposades. Finalment aquesta part dona lloc a la primera secció de la cançó, quan els solos i riffs de fons són reemplaçats per un ritme gairebé funk amb baix i percussió plans.
Un altre solo de guitarra comença de seguida, fent ús de distorsió, feedback, wah-wahs i trèmolos, el que simula l'ús d'una slide guitar. Wright toca breus frasejos al seu orgue Hammond, elevant lentament la intensitat. Aquests complements d'òrgan, juntament amb el ritme de baix i bateria, comencen a prendre protagonisme alhora que la guitarra es fa cada vegada més distant i entra el so de vent com al principi de l'àlbum.
# El Cavall (Olius)

El Cavall és una masia situada al municipi d'Olius, a la comarca catalana del Solsonès. Sembla que l'origen etimològic del topònim és la paraula àrab qabàil, que significa 'tribus', possiblement en referència a la presència de grups amazics en aquestes contrades durant l'edat mitjana, i que també hauria donat nom a altres indrets de la comarca, com ara Cavallol, El Cavall i Cavallol.

## Referències

* ↑ Aguelo i Mas, 2014, p. 29.

## Bibliografia

* Aguelo i Mas, J. «Fonts per a l'estudi del Solsonès medieval i proposta interpretativa del Solsonès sota domini emiral a través de la toponímia». Oppidum. Revista Cultural del Solsonès, 12, 2014, pàg. 17-40.
# El Cavall (Navès)

El Cavall és una masia situada al municipi de Navès, a la comarca catalana del Solsonès. Es troba just a l'oest del Cardener. Sembla que l'origen etimològic del topònim és la paraula àrab qabàil, que significa 'tribus', possiblement en referència a la presència de grups amazics en aquestes contrades durant l'edat mitjana, i que també hauria donat nom a altres indrets de la comarca, com ara Cavallol, Cavall i Cavallol.

## Referències

* ↑ Aguelo i Mas, 2014, p. 29.

## Bibliografia

* Aguelo i Mas, J. «Fonts per a l'estudi del Solsonès medieval i proposta interpretativa del Solsonès sota domini emiral a través de la toponímia». Oppidum. Revista Cultural del Solsonès, 12, 2014, pàg. 17-40.
# El Cau del Llop

El Cau del Llop és un grup de Folk català format el 1995 per Josep Amírola, veu i violí, ex-membre d'Urbàlia Rurana.
El grup s'ha dedicat sobretot a la recuperació de temes tradicionals i a la creació de nous a partir dels paràmetres de la música tradicional valenciana, catalana i de les Illes. Tot i això, en la seua música arreplega també influències occitanes, italianes, gregues i balcàniques. A banda de Josep Amírola, els seus components actuals són Amadeu Vidal, acordió diatònic i cors, Alvaro Domènech, guitarres i cors, Albert González i percussió. Finalment, cal mencionar la col·laboració habitual de la lletrista Sole Gallego.
El disc "Cantant a la teulada" va rebre el premi RNE-Ràdio 4 com a millor disc folk del 1997.

## Discografia

* Cantant a la teulada, Tram, 1996.
* Ànima negra, Art del so, 2005.
* Disc dels músics en valencià, Enderrock, 2005.

## Bibliografia

* Llibre dels Músics i Cantants en Valencià, L'Avanç Informació, SL, 2005.

## Referències

* ↑ «Músiques d'arrel». Web. Generalitat de Catalunya, 2012. [Consulta: abril 2013].
* ↑ Cantant a la teulada, discmedi.com
* ↑ El Cau del Llop presenta disc, vuit anys després, a Enderrock,30 dee maig de 2005

## Enllaços externs

* http://www.elcaudelllop.org Arxivat 2008-10-19 a Wayback Machine.